Diari Oficial de la Generalitat Valenciana


Sumari del DOGV 8007, del 24-03-2017 (2017/2429)

RESOLUCIÓ de 9 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen els municipis i les entitats locals menors de la Comunitat Valenciana, perquè formulen les seues sol·licituds d'ajuda, i es publiquen les línies pressupostàries i els imports globals màxims, pel que fa a les obres de condicionament de camins rurals, per a l'exercici de 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8007

Data del DOGV
:   24-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2429


Data del document
:   09-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 9 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen els municipis i les entitats locals menors de la Comunitat Valenciana, perquè formulen les seues sol·licituds d'ajuda, i es publiquen les línies pressupostàries i els imports globals màxims, pel que fa a les obres de condicionament de camins rurals, per a l'exercici de 2017. [2017/2429]  
L'Ordre de 17 de novembre de 2008, de la Conselleria d'Agricultura, Pesca i Alimentació, aprovava les bases reguladores per a la concessió d'ajudes als ajuntaments i a les entitats locals menors de la Comunitat Valenciana, pel que fa les obres de condicionament de camins rurals de titularitat municipal, i compleix així el que disposa l'apartat 2 de l'article 9 de la Llei 38/2003, de 17 de novembre, general de subvencions.  
  
D'altra banda, i segons disposa l'apartat 2 de l'article 23 de la mateixa llei, la iniciació del procediment de concessió de les ajudes es realitzarà per mitjà d'una convocatòria aprovada per l'òrgan competent.  
Les ajudes públiques que ací es convoquen no necessiten ser notificades a la Comissió Europea, perquè no tenen tots els requisits de l'article 107 del Tractat de Funcionament de la Unió Europea (TFUE), atés que les entitats beneficiàries no exerceixen una activitat empresarial destinada a la consecució d'un benefici econòmic, ni afavoreixen determinades empreses d'un sector o determinades produccions.  
En virtut d'això i, fent ús de les facultats que tinc atribuïdes, resolc:  
  
Primer. Objecte  
Convocar els municipis i les entitats locals menors perquè sol·liciten les ajudes regulades en l'Ordre de 17 de novembre de 2008, de la Conselleria d'Agricultura, Pesca i Alimentació, publicada en el DOCV núm. 5902, de 27 de novembre de 2008, corresponents a l'exercici de 2017.  
  
Segon. Finançament de les ajudes  
Les subvencions es concediran a càrrec dels crèdits de la secció 12, Conselleria d'Agricultura, Medi Ambient, Canvi Climàtic i Desenvolupament Rural, programa 531.10, Estructures agràries, del pressupost de la Generalitat per a 2017. La línia i import global màxim són els següents:  
«Obres i serveis d'infraestructura agrària en municipis»  
Codi línia: S0170000  
Import global màxim: 1.000.000,00 -  
Els crèdits que s'imputen a l'exercici de 2018 no podran sobrepassar la quantitat de 700.000 ?.  
  
Tercer. Finalitat  
La subvenció té la finalitat de millorar la infraestructura viària de titularitat municipal de la Comunitat Valenciana, alhora que es promouen pràctiques de cultiu o explotació en comú.  
Seran obres subvencionables totes aquelles que signifiquen una millora permanent de la superestructura dels camins rurals, bé amb ferms asfàltics, formigó o material granular.  
  
Quart. Sol·licitud i documentació a presentar  
Els ajuntaments i les entitats locals menors que tinguen les condicions previstes en les bases reguladores podran presentar una única sol·licitud de subvenció per a les seues obres. La sol·licitud es tramitarà telemàticament i s'ajustarà al model normalitzat accessible en la guia PROP de la Generalitat. Anirà acompanyada de la documentació i declaracions responsables establides en les bases reguladores i legislació vigent, disponibles en la URL següent:  
http://www.gva.es/es/inicio/procedimientos'id\_proc=796  
Per mitjà de la presentació de la sol·licitud, el sol·licitant manifesta sota la seua responsabilitat que totes les dades arreplegades en aquesta i en la documentació que s'hi adjunta són verídiques i que es troba en possessió de la documentació que així ho acredita, i queda a disposició de la Generalitat per a la seua presentació, comprovació, control i inspecció posterior que s'estimen oportuns.  
Segons el que disposa l'article 69.4 de la Llei 39/2015, d'1 d'octubre, del procediment administratiu comú de les administracions públiques, la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació o la no-presentació davant de l'Administració competent de la declaració responsable, la documentació que siga, si és el cas, requerida per a acreditar el compliment del que s'ha declarat, o la comunicació, determinarà la impossibilitat de continuar l'exercici del dret afectat des del moment en què es tinga constància de tals fets, sense perjuí de les responsabilitats penals, civils o administratives que pertocaren.  
D'acord amb el que disposa l'article 28 de la Llei 39/2015, d'1 d'octubre, la presentació de la sol·licitud comporta l'autorització a l'òrgan gestor del procediment per a obtindre directament les dades d'identitat del representant legal i d'estar al corrent amb el compliment de les seues obligacions tributàries i davant de la Seguretat Social. En el cas que el sol·licitant s'opose al fet que l'òrgan gestor obtinga directament aquesta informació, haurà d'indicar-ho expressament en el formulari i quedarà obligat a aportar els documents acreditatius corresponents.  
En el cas que la sol·licitud no tinga els requisits exigits o no s'hi adjunten els documents preceptius, la persona interessada serà requerida perquè, en un termini de 10 dies, esmene la falta o hi adjunte els documents, amb la indicació que, si així no ho fera, es considerarà que desisteix de la seua petició, amb la resolució prèvia que haurà de ser dictada en els termes que preveu l'article 21, apartat 1r, de la Llei 39/2015, d'1 d'octubre, del procediment administratiu comú de les administracions públiques.  
Si algun dels subjectes presenta la seua sol·licitud presencialment, les administracions públiques requeriran l'interessat perquè l'esmene a través de la seua presentació electrònica. A aquests efectes, es considerarà com a data de presentació de la sol·licitud aquella en què haja sigut realitzada l'esmena.  
  
Cinqué. Termini i forma de presentació de les sol·licitud.  
El termini de presentació de sol·licituds serà d'un mes, comptador a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
Atés que els sol·licitants són persones jurídiques, obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament. Per a això, la Generalitat disposa de seu electrònica, a la qual es pot accedir des de la URL següent:  
http://www.gva.es/es/inicio/procedimientos'id\_proc=796  
  
Sisé. Règim de concessió  
La concessió de subvencions s'efectuarà en règim de concurrència competitiva i és la consellera d'Agricultura, Medi Ambient, Canvi Climàtic i Desenvolupament Rural l'òrgan competent per a la seua resolució, a proposta de la Direcció General d'Agricultura, Ramaderia i Pesca.  
  
  
Seté. Criteris de valoració i presentació certificacions  
Els criteris de valoració de sol·licituds i terminis de resolució i notificació i de presentació de certificats d'obra són els que indica l'Ordre de 17 de novembre de 2008.  
La presentació dels certificats d'obra (un per cada anualitat) es podrà efectuar fins al 31 d'octubre de cada exercici.  
  
Huité. Coeficient d'actualització  
El valor del coeficient d'actualització de preus a què es refereix el punt 3 de l'apartat sisé de les bases reguladores queda establit en 1,0353 per als projectes que es presenten en 2017  
  
La present resolució posa fi a la via administrativa i en contra podrà interposar-se un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la publicació, o bé directament, en el termini de dos mesos des de l'endemà de la publicació, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 9 de març de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.